## Pravilnik o izmjenama i dopunama Pravilnika o uvjetima kojima moraju udovoljavati uređaji i oprema za pogon motornih vozila plinom

### NN 57/2001 (27.6.2001.), Pravilnik o izmjenama i dopunama Pravilnika o uvjetima kojima moraju udovoljavati uređaji i oprema za pogon motornih vozila plinom

# MINISTARSTVO POMORSTVA, PROMETA I VEZA

918

Na teme­lju članka 321. stavak 2. točka 2. i 3. Zakona o sigurnosti
prometa na cestama (»Narodne novine« 59/96 pročišćeni tekst), ministar
pomorstva, prometa i veza uz suglasnost ministra unutar­njih poslova i ministra
gospodarstva donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA KOJIMA MORAJU UDOVOLJAVATI UREĐAJI I OPREMA ZA POGON MOTORNIH VOZILA PLINOM

Članak 1.

U Pravilniku o uvjetima kojima moraju udovo­ljavati uređaji i oprema za
pogon motornih vozila plinom (»Narodne novine« br. 4/2000.) u članku 5. riječi
»stavak 3.« zamje­njuju se riječima »stavak 2.«.

Članak 2.

U članku 9. dodaje se novi stavak 4. koji glasi:

– Ako je spremnik plina iz članka 6. točka 1. ovog Pravilnika
homologirani spremnik mora imati trajno upisane podatke sukladno odredbama
odgovarajuće­g ECE pravilnika.

Članak 3.

U članku 10. stavak 2. mije­nja se i glasi:

»Spremnik plina izrađen u Republici Hrvatskoj koji se prvi put ugrađuje
u motorno vozilo na pogon s plinom mora imati pozitivan nalaz nadležne
inspekcije za tlačne posude iz članka 287. Zakona o sigurnosti prometa na
cestama.«

Članak 4.

U članku 11. stavak 5. mije­nja se i glasi:

»Spremnik plina koji je izrađen i odobren, to jest označen prema
odgovarajućem ECE pravilniku može se ugraditi u vozilo bez prethodnog ispu­njava­nja
uvjeta iz stavka 1. ovog članka ako od datuma proizvod­nje do ugrad­nje u
vozilo nije prošlo više od dvije godine.«

Članak 5.

U članku 30. stavak 1. točka 6. mije­nja se i glasi:

»posjeduje detektor prisutnosti plina iz članka 55. stavak 4. ovog
Pravilnika,«

U točki 8. riječi »(»Narodne novine« br. 19/83.)« zamje­njuju se
riječima »(»Narodne novine« br. 59/96.),«

U stavku 6. riječi »iz stavka 6.« zamje­njuju se riječima »iz stavka 4.
i 5.«

Članak 6.

U članku 31. stavak 1. brišu se riječi »iz prethodnog stavka«, a u
stavku 2. brojka »2« zamje­njuje se brojkom »1«.

Članak 7.

U članku 53. stavak 1. točki 4. brišu se riječi »uz odobre­nje nadležne
inspekcije za tlačne posude,«.

Članak 8.

U članku 55. stavci 4. i 5.
mije­njaju se i glase:

»(4) Ispitiva­nje
nepropusnosti obav­lja se pjenušavim sredstvom ili detektorom prisutnosti plina
kojim se može očitati prisutnost plina u koncentraciji od 10% do­nje granice
eksplozivnosti uz dava­nje svjetlosnih i/ili zvučnih signala. Ispitiva­nje
nepropusnosti plinskih uređaja i opreme vozila, stanice za tehnički pre­gled
vozila moraju obav­ljati isk­ljučivo detektorom prisutnosti plina iz ovog
stavka najkasnije od 1. siječ­nja 2002. godine.

(5) Plinski uređaji i oprema
smatraju se nepropusnim ako pre­maziva­njem pjenušavim sredstvom nije utvrđeno
stvara­nje mje­­hurića, odnosno ako propisanim uzima­njem uzoraka atmosfere u
neposrednoj blizini plinskog uređaja u vozilu, od spremnika plina do motora,
očitana koncentracija plina na detektoru prisutnosti plina ne prelazi opasnu
koncentraciju.«

Članak 9.

U članku 58. riječi »u roku
od 12 mjeseci od stupa­nja Pravi­l­nika na snagu« zamje­njuju se riječima »do
30. rujna 2001. godine«.

Članak 10.

Ovaj Pravilnik stupa na snagu
osmog dana od dana objave u »Narodnim novinama«.

Klasa: 011-01/01-02/17
Urbroj: 530-01-01-5
Zagreb, 5. lip­nja 2001.

Ministar
**mr. Alojz Tušek, dipl. ing**., v. r.

if !supportEmptyParas endif

Pravilnik, NN 57/2001-918